
עקרונות התכנון 
השוק העירוני קרית שמונה ממוקם על הרחוב הראשי שדרות תל חי, כביש 90, החוצה את העיר מצפון לדרום ומהווה את עמוד השדרה של העיר. מצידה המערבי של העיר נשקף רכס הרי נפתלי הבולטים בנוף העירוני.
מצידו המזרחי של שדרות תל חי מתחבר רחוב הירדן המחבר את רחוב תל חי עם פארק הזהב והשטחים הירוקים הנכנסים אל תוך העיר. שטחים ירוקים אלה תוחמים את העיר ביניהם.

השראה לצורת מבנה השוק - ההרים הבולטים הגובלים עם העיר.

נוף - שילוב השוק בנוף הסביבתי של קריית שמונה והתחברות אל רצף הרצועות הירוקות של העיר והסביבה הבנויה. השוק העירוני מתפקד כפארק עירוני באמצעות גג ירוק המזמין את הציבור לעלות אליו. המבנה בד בבד משמש פונקציות עיקריות של מסחר, תעסוקה ומבנה ציבור, וכן מתפקד כמרחב אורבני. 

המבנה האורבאני - השוק העירוני פתוח לעיר המושך אליו את הציבור ומכניס אליו את רחוב שדרות תל חי ע"י העמדת מבנים בקומת קרקע הפתוחים אל הרחוב ויוצרים זרימה אל השוק ועלייה אל הפארק על גג מבנה השוק.

תנועה וכניסות - מספר כניסות: כניסה מרחוב תל חי, כניסה מרחוב מרכז המסחרי הסמוך לשוק, כניסה מהחניה הסמוכה לשוק וכניסה אל חללי תעסוקה וחללי התכנסות מקומת קרקע ודרך הפארק. כניסות המאפשרות תנועה וזרימה לשוק ממרחב העיר.

מבנה מעורב שימושים - המבנה מתוכנן כמבנה המערב בתוכו מספר שימושים תוך שילובם אחד בשני ויצירת חללים הנפתחים זה לזה ויוצרים קשר עין ותצפיות. פונקציות המבנה השונות יוצרות חללים משותפים העונים על מעגל הצריכים של הפונקציות במבנה המזינות והניזנות אחת מהשניה.

תיירות - מבנה השוק כמבנה אייקוני - העובדה כי מבנה השוק נמצא על ציר 90, המגיע מחוץ לעיר, נכנס אליה וחוצה אותה מדרום לצפון וממשיך הלאה, הופך את המבנה למבנה בעל משמעות המושך אליו מבקרים מסביב לעיר ומבקרים המטיילים באזור הצפון המגיעים לקרית שמונה המעניקה את שירותיה כעיר מחוז. המבנה מציע אתנחתה ומפגש בין המבקרים למקומיים במרכז העיר ומציע שירותי תיירות, הסעדה, קולינריה, מסחר ופארק המתפקד כטיילת המאפשרת תצפית על העיר והאזור מסביבה וכן תצפית ומפגש להתרחשות במבנה עצמו.


פונקציות המבנה
קומת קרקע - משמשת כמתחם הפתוח לעיר ולציבור, המכילה את מתחם השוק, מסחר בו חנויות, בתי קפה, מסעדות, קולינריה וכדומה. ומבנה לובי והתכנסות למפלס העליון.

מפלס קומה עליונה - משמש לחללי תעסוקה חדשניים וחללי התכנסות וסדנאות וכיתות לימוד הניתנים לעיצוב וחלוקה באופן אישי תוך שיתוף חלל משותף מרכזי ועירוב הפונקציות.

מפלס הגג - גג ירוק המשתלב בנוף רכס ההרים הירוקים הנשקף מהגג .
שימוש עיקרי כטיילת ותצפית מהמבנה להרים ולנוף העיר וכן תצפית אל פנים מבנה השוק כחלק בלתי נפרד מיחידת הנוף. חלקי הגג המקורים בזכוכית מהווים כניסת אור טבעי אל פנים מבנה השוק. 

